**Obec Malá Ida**

**Rozpočet obce Malá Ida na rok 2019**

**s výhľadom na roky 2010 a 2021**

**Viacročný rozpočet je strednodobý ekonomický nástroj finančnej politiky obce, v ktorom sú vyjadrené zámery rozvoja územia a potreby obyvateľov.**

**Základnou súčasťou viacročného rozpočtu na roky 2019 – 2021 je rozpočet na rok 2019, ktorý je pre obec záväzný a schvaľuje ho obecné zastupiteľstvo.** Rozpočet na rok 2019 vychádza z vývoja hospodárenia predchádzajúcich rokov, z hospodárenia aktuálneho rozpočtového roka 2018 a v tomto kontexte najmä z predpokladaného a očakávaného výsledku hospodárenia za rok 2018. Ďalšou súčasťou viacročného rozpočtu sú **rozpočty na roky 2020 a 2021, ktoré sú pre obec len orientačné, ukazovatele týchto rozpočtov nemajú záväzný charakter**.

K legislatívnym východiskám tvorby a schvaľovania rozpočtu ďalej patria najmä:

* ústavný zákon č. [493/2011 Z. z.](http://www.vssr.sk/main/goto.ashx?t=26&p=3094156) o rozpočtovej zodpovednosti,
* zákon č. [564/2004 Z. z.](http://www.vssr.sk/main/goto.ashx?t=26&p=29727) o rozpočtovom určení výnosu dane z príjmov územnej samospráve a o zmene a doplnení niektorých zákonov a nariadenie vlády SR č. [668/2004 Z. z.](http://www.vssr.sk/main/goto.ashx?t=26&p=29835) o rozdeľovaní výnosu dane z príjmov územnej samospráve
* zákon č. 583/2004 Z.z o rozpočtových pravidlách územnej samosprávy a o zmene a doplnení niektorých zákonov.

Pri tvorbe rozpočtu na rok 2019 a v procese svojho rozpočtového hospodárenia v roku 2018 obec zohľadnila aj ďalšie legislatívne normy:

* Návrh rozpočtu verejnej správy na roky 2019 – 2021, ktorého súčasťou je aj rozpočet

obcí na rok 2019

* Návrh zákona o štátnom rozpočte na rok 2019 (Príloha č. 5)
* Zákon č. 523/2004 Z. z. o rozpočtových pravidlách územnej samosprávy v znení neskorších predpisov
* Zákon č. 582/2004 Z. z. o miestnych daniach a miestnom poplatku v znení neskorších predpisov
* Nariadenie vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov
* Kolektívna zmluva vyššieho stupňa na rok 2019 a s ňou súvisiace zmeny v legislatívnych normách, ako je napr. úprava tabuliek tarifných platov zamestnancov obcí od 1.1.2019
* Zákon č. 447/2015 o miestnom poplatku za rozvoj v znení neskorších predpisov

Od obcí sa očakáva pokračovanie v úspornom vynakladaní finančných prostriedkov v záujme zabezpečenia plánovanej konsolidácie verejných financií.

Rozpočet obce je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií obce v príslušnom rozpočtovom roku. Rozpočet obce je súčasťou rozpočtu sektora verejnej správy. Súčasťou rozpočtu obce je aj rozpočet príjmov a výdavkov rozpočtovej organizácie – základnej školy, ktorej je obec zriaďovateľom, vrátane školského klubu a školskej jedálne.

Rozhodujúcim zdrojom príjmov obce bude aj v roku 2019 výnos dane z príjmov fyzických osôb (FO).

Rozpočet obce Malá Ida na rok 2019 predpokladá  bežné výdavky na úrovni 112,49% očakávaných výdavkov roku 2018, kapitálové výdavky na úrovni 49,37%, celkom výdavky na úrovni 101,20% očakávaných výdavkov roku 2018, celkom príjmy roku 2019 sú na úrovni 101,27% očakávaných príjmov roku 2018.

**Rozpočet sa vnútorne člení na:**

* bežné príjmy a bežné výdavky – bežný rozpočet,
* kapitálové príjmy a kapitálové výdavky – kapitálový rozpočet,
* finančné operácie.

**Príjmy obce**

Príjmy obce sa členia na **bežné a kapitálové**.

**Bežné príjmy** sú najmä **daňové príjmy** – výnosy dane z príjmov FO, výnosy miestnych daní a poplatkov, ktoré v roku 2019 sú rozpočtované vo výške **725.750 €.**

Medzi bežné príjmy patria aj **nedaňové príjmy**, najmä príjmy z vlastníctva, administratívne poplatky, poplatky a platby z nepriemyselného a náhodného predaja a služieb a ďalšie administratívne poplatky a iné poplatky a platby, iné nedaňové príjmy a ostatné príjmy. Pre rok 2019 sú tieto príjmy rozpočtované vo výške **103.945 €.**

**Kapitálové príjmy** pre rok 2019 obec nerozpočtuje, neuvažuje sa s odpredajom majetku.

Súčasťou príjmov sú aj **granty a transfery**. Podstatnú časť tvoria transfery v rámci verejnej správy na úhradu nákladov preneseného výkonu štátnej správy na úseku školstva, stavebného poriadku, starostlivosti o životné prostredie, na úseku pozemných komunikácií, starostlivosti o vojnové hroby, na úseku vedenia matrík a hlásenia pobytu občanov a registra obyvateľov SR. Ďalej je to transfer od ostatných subjektov verejnej správy mimo preneseného výkony, jedná sa hlavne o zabezpečenie sociálnej politiky štátu a zamestnanosti. Celkom **transfery** pre rok 2019 sú rozpočtované vo výške **597.658 €.**

Súčasťou rozpočtu sú aj finančné operácie – **príjmové finančné operácie** pre rok 2019 sú rozpočtované vo výške **10.500 €**. Je to zostatok prostriedkov z minulých rokov – účelový transfer ako náhrada za výrub stromov pod vysokým napätím vo výške 1.000 € použité v bežnom rozpočte a 9.500 € prostriedky rezervného fondu na pokrytie schodku kapitálového rozpočtu.

**Výdavky obce**

**Bežné výdavky rozpočtu** sú výdavky, ktoré slúžia na výkon samosprávnych pôsobností obce. Sú to aj výdavky na činnosť súvisiacu s riadnym hospodárením s hnuteľným a nehnuteľným majetkom obce a na činnosti, ako sú správa a údržba komunikácií, verejných priestranstiev, kultúrnych, športových a ďalších obecných zariadení, verejnoprospešné služby, zabezpečovanie vzdelávania, kultúry, osvetovej činnosti, záujmovej umeleckej činnosti, telesnej kultúry a športu, sociálna starostlivosť a iné.

Výdavky obce sú rozdelené podľa funkčnej klasifikácii v zmysle vyhlášky Štatistického úradu a podľa hlavných položiek ekonomickej klasifikácie rozpočtovej klasifikácie vydanej Ministerstvom financií SR.

Výdavky obce sa delia na **bežné a kapitálové.**

Bežné a kapitálové výdavky sú rozdelené v nasledujúcich funkčných klasifikáciách.

**Výkonné a zákonodarné orgány** obsahujú všetky výdavky súvisiace so správou, prevádzkou orgánov verejnej správy, t.j. volenými predstaviteľmi, administratívnym personálom, s externými službami pre Obecný úrad, kontrolnou činnosťou a to na osobné výdavky, poistné, tovary, služby a transfery. V tejto klasifikácii sú zahrnuté aj výdavky na prenesený výkon na úseku stavebného poriadku, starostlivosti o životné prostredie, na úseku pozemných komunikácii, hlásenia pobytu občanov a registra obyvateľov SR.

**Bežné výdavky pre túto kategóriu pre rok 2019 činia: 215.896 €**

**Kapitálové výdavky pre túto kategóriu pre rok 2019 činia: 80.829 €**

Výdavky na **„Finančné a rozpočtové záležitosti „** zahŕňajú výdavky súvisiace so stykom s finančnými inštitúciami.

**Bežné výdavky pre túto kategóriu pre rok 2019: 370 €**

**Iné všeobecné služby - matrika**

V tejto triede sú zahrnuté osobné náklady, odvody do poisťovní, prevádzkové náklady na prenesený výkon vo výške predpokladanej dotácie zo štátneho rozpočtu.

**Bežné výdavky pre túto kategóriu pre rok 2019: 6.000 €**

**Všeobecné služby inde neklasifikované.** V tejto kategórii sú zahnuté výdavky na voľby a referendum.

V roku rok 2019 budú vyhlásené voľby prezidenta SR. Výdavky budú rozpočtované podľa výšky transferu.

**Civilná ochrana** zahŕňa výdavky na sklad CO, v ktorom je uskladnený prepožičaný materiál z Okresného úradu, odboru civilnej ochrany a krízového riadenia.

**Bežné výdavky pre túto kategóriu pre rok 2019: 100 €**

**Ochrana pred požiarmi.** Táto kategória obsahuje výdavky na prevádzkovanie dobrovoľného hasičského zboru obce. V roku 2019 plánuje obec realizovať nadstavbu budovy požiarnej zbrojnice zo štátnych prostriedkov so spoluúčasťou obce vo výške 5% z poskytnutej dotácie. Celkové čerpanie vlastných zdrojov sa predpokladá vo výške 25 000 €.

**Bežné výdavky pre túto kategóriu pre rok 2018: 5.650 €**

**Kapitálové výdavky pre túto kategóriu pre rok 2018: 25 000 €**

**Verejný poriadok a bezpečnosť** zahŕňa výdavky na prevádzkovanie služieb v oblasti verejného poriadku a bezpečnosti. Obec plánuje zabezpečiť kamerový systém financovaný z dotácie zo štátneho rozpočtu SR na zabezpečenie úloh prevencie kriminality so spolufinancovaním obce vo výške 20 %.

**Kapitálové výdavky pre túto kategóriu pre rok 2019 činia: 5.000 €**

**Poľnohospodárstvo - ochrana proti záplavám, veterinárna prevencia.**

Obec rozpočtuje v tejto kategórii materiál a služby na protipovodňovú ochranu. Ďalej sa rozpočtujú výdavky na odchyt túlavých psov a iné výdavky s tým súvisiace.

**Bežné výdavky pre túto kategóriu pre rok 2019: 950 €**

**Cestná doprava zahŕňa** bežné výdavky na štandardnú zimnú a letnú údržbu miestnych komunikácií, chodníkov a materiál. Kapitálové výdavky sú rozpočtované na projektovú dokumentáciu a výstavbu chodníka smerom na Šemšu, na projektovú dokumentáciu parkovania pred OCÚ.

**Bežné výdavky pre túto kategóriu pre rok 2019: 12.000 €**

**Kapitálové výdavky pre túto kategóriu pre rok 2019 činia: 20.000 €**

**Nakladanie s odpadmi** zahŕňa rozpočet na nákup smetných nádob, kompostérov a služby spojené s nakladaním všetkých druhov odpadov na území obce Malá Ida.

**Bežné výdavky pre túto kategóriu pre rok 2019: 66.900 €**

**Nakladanie s odpadovými vodami.** Táto kategóriazahŕňa výdavky na materiál a služby na nakladanie s odpadovými vodami.

**Bežné výdavky pre túto kategóriu pre rok 2019: 3.300 €**

**Rozvoj obcí.** V tejto kategórii sú rozpočtované výdavky súvisiace so správou záležitostí a služieb spoločenského rozvoja, zriaďovanie a udržiavanie parkov, verejných priestranstiev, plánovanie a skvalitňovania vybavenosti obce.

**Bežné výdavky pre túto kategóriu pre rok 2019: 7.550 €**

**Verejné osvetlenie** zahŕňa rozpočet v oblasti verejného osvetlenia - prevádzkovanie.

**Bežné výdavky pre túto kategóriu pre rok 2019: 7.500 €**

**Bývanie a občianska vybavenosť - obecný byt.** V tejto kategórii sú zahrnuté výdavky na prevádzkovanie obecného bytu.

**Bežné výdavky pre túto kategóriu pre rok 2019: 1.600 €**

**Rekreačné a športové služby.** Táto trieda zahŕňa výdavky na reprezentáciu miestnych klubov v športových súťažiach – transfery a prevádzkovanie športových ihrísk.

**Bežné výdavky pre túto kategóriu pre rok 2019: 20 820 €**

**Kultúrne služby – kultúrny dom, obecná knižnica.** V tejto triede sú rozpočtované tovary a služby (energie, vybavenie kultúrneho domu novým interiérovým nábytkom aj novým prevádzkovými zariadeniami, hygienickú maľbu), údržba objektu, na prevádzkovanie a podporu kultúrnych zariadení, na podporu kultúrnych služieb a na granty.

Kapitálové výdavky sú rozpočtované na rekonštrukciu kultúrneho domu.

**Bežné výdavky pre túto kategóriu pre rok 2019: 40.450 €**

**Kapitálové výdavky pre túto kategóriu pre rok 2019: 41.300 €**

**Vysielacie a vydavateľské služby – miestny rozhlas a noviny.** V tejto triede sú zahrnuté výdavky na prevádzkovanie miestneho rozhlasu, na jeho údržbu a náklady na vydávanie novín.

**Bežné výdavky pre túto kategóriu pre rok 2019: 3.350 €**

**Náboženské a iné spoločenské služby** – správa náboženských a iných spoločenských oblastí. Poskytovanie zariadenia – obradná sieň Domu smútku, jej prevádzkovanie, údržba a opravy, správa cintorína, transfer cirkvi.

Táto trieda zahŕňa aj výdavky na členské v organizáciách združujúcich obce a mestá – ZMOS, MAS (miestna akčná skupina) Rudohorie, RVC a iné.

**Bežné výdavky pre túto kategóriu pre rok 2019: 10.845 €**

**Rekreácia, kultúra a náboženstvo inde neklasifikované.** V tejto kategórii máme rozpočtované výdavky na tovary a služby pre občianske obrady.

**Bežné výdavky pre túto kategóriu pre rok 2019: 300 €**

**Predprimárne vzdelávanie –** MŠ zahŕňa výdavky na vzdelávania v materských školách s bežnou starostlivosťou na osobné náklady, odvody do poisťovni, tovary, služby a transfery.

Kapitálové výdavky sú rozpočtované na projekt a rekonštrukciu elektrických rozvodov v MŠ.

**Bežné výdavky pre túto kategóriu pre rok 2019: 139.523 €**

**Kapitálové výdavky pre túto kategóriu pre rok 2019: 16.500 €**

**Primárne vzdelávanie s bežnou starostlivosťou –** zahŕňa výdavky na vzdelávanie na I. stupni základných škôl, ročníky 1. – 4. na osobné náklady, odvody do poisťovni, tovary a služby a granty.

**Bežné výdavky pre túto kategóriu pre rok 2019: 179.102 €**

**Nižšie sekundárne vzdelávanie všeobecné s bežnou starostlivosťou –** zahŕňa výdavky na vzdelávanie na II. stupni základnej školy na osobné náklady, tovary, služby a granty.

V roku 2019 bude prebiehať rekonštrukcia učební v ZŠ, ktorá bude financovaná zo ŠR.

V kapitálových výdavkoch je rozpočtovaná 5% spoluúčasť na financovaní projektu – „Obstaranie učební pre ZŠ Malá Ida“.

**Bežné výdavky pre túto kategóriu pre rok 2019: 400.721 €**

**Kapitálové výdavky pre túto kategóriu pre rok 2019: 2.635€**

**Vzdelávanie nedefinované podľa úrovne – školský klub.**

Zahŕňa výdavky na správu, prevádzkovanie školského klubu pri základnej škole, na osobné výdavky, poistné odvody, tovary, služby a transfery.

**Bežné výdavky pre túto kategóriu pre rok 2019: 45.143 €**

**Vedľajšie služby v školstve v rámci nižšieho sekundárneho vzdelávania – školská jedáleň pre žiakov II. stupňa základnej školy, I. stupňa a MŠ**

Zahŕňa výdavky na potraviny, správu, kontrolu, prevádzkovanie z oblasti stravovania predovšetkým žiakom II. stupňa základnej školy na osobné výdavky, poistné odvody, tovary, služby a transfery.

Kapitálové výdavky sú rozpočtované na prístrojové vybavenie školskej jedálne vzhľadom na zvýšenie počtu stravníkov. Škôlkari majú mať obedy zadarmo od januára 2019, žiaci základných škôl od septembra 2019.

**Bežné výdavky pre túto kategóriu pre rok 2019: 138.144 €**

**Kapitálové výdavky pre túto kategóriu pre rok 2019: 15.000 €**

**Staroba - Klub dôchodcov**

Zahŕňa správu, prevádzkovanie programov sociálneho zabezpečenia pre dôchodcov obce.

**Bežné výdavky pre túto kategóriu pre rok 2019: 3.050 €**

**Sociálna pomoc občanom v hmotnej núdzi**

Zahŕňa poskytovanie sociálnej pomoci vo forme peňažnej dávky alebo vo forme naturálnych pôžitkov občanom, ktorí sa ocitli v sociálnej núdzi, predovšetkým financované z prostriedkov štátu podľa osobitných predpisov.

**Bežné výdavky pre túto kategóriu pre rok 2019: 2.000 €**

**Celkom príjmy** obce Malá Ida na rok 2019 sú rozpočtované vo výške **1.437.853 €** a celkom **výdavky** vo výške **1.436.699 €,** z toho bežné príjmy 1.427.353 € a príjmová finančná operácia vo výške 10.500 €.

Kapitálové výdavky sa rozpočtujú vo výške 125.435 €.

Kapitálový rozpočet je rozpočtovaný so schodkom 125.435 €, ktorý bude pokrytý prebytkom bežného rozpočtu vo výške 116.089 €  a príjmovou finančnou operáciou (prostriedky rezervného fondu) vo výške 10.500 €.

Do bežného rozpočtu sú navrhnuté príjmy minulých období za výrub stromov cez finančné operácie vo výške 1.000 €, použité v bežných výdavkoch.

**Celkom rozpočet je prebytkový vo výške 1.154 €.**

Obec predpokladá, že na prenesené kompetencie dostane zo štátneho rozpočtu bežné transfery vo výške 531.930 € a na originálne kompetencie a ostatné kompetencie 22.548 €.

Obec poskytuje financie na originálne kompetencie pre školské zariadenia obce Malá Ida v súlade so zákonom č. 597/2003 Z.z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z.z. o štátnej správe a školskej samospráve a o zmene a doplnení niektorých zákonov v znení neskorších predpisov a v súlade so Všeobecným záväzným nariadením obce.

Vypracovala: Ing. Blažejová Stanislava